Številka: 1101-3/2024/1

Datum: 14. 11. 2024

Na podlagi 58. člena in drugega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb, v nadaljevanju ZJU)

**Urad RS za makroekonomske analize in razvoj,** Gregorčičeva 27, 1000 Ljubljana, objavlja **javni natečaj** za zasedbo uradniškega delovnega mesta

**SEKRETAR, šifra delovnega mesta: 416, v Sektorju za makroekonomske politike, za nedoločen čas, s 6-mesečnim poskusnim delom.**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) ali magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja);
* najmanj 7 let delovnih izkušenj;
* opravljeno obvezno usposabljanje za imenovanje v naziv (če izbrani kandidat usposabljanja nima opravljenega, ga bo moral opraviti najpozneje v enem letu od sklenitve pogodbe o zaposlitvi na podlagi napotitve s strani delodajalca, ki krije stroške tega usposabljanja);
* državljanstvo Republike Slovenije;
* znanje uradnega jezika;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot 6 mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino, če ima kandidat magisterij znanosti, doktorat oziroma zaključen specialistični študij.

Obvezno usposabljanje za imenovanje v naziv mora javni uslužbenec, v skladu s prvim odstavkom 89. člena ZJU, opraviti najkasneje v enem letu od sklenitve pogodbe o zaposlitvi. Za javne uslužbence, ki so opravili strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja za imenovanje v naziv po 89. členu ZJU.

Naloge delovnega mesta so:

* spremljanje in analiziranje makroekonomskih gibanj,
* spremljanje in analiziranje ukrepov ekonomskih politik,
* priprava ustnih in pisnih pojasnil ter strokovnih mnenj glede gibanja ključnih makroekonomskih spremenljivk in učinkov ekonomskih politik,
* oblikovanje predlogov za izboljšanje makroekonomskih razmer in priporočil za oblikovanje ekonomskih politik,
* sodelovanje v skupinah za pripravo napovedi makroekonomskih gibanj,
* sodelovanje z domačimi in tujimi ustanovami povezanimi s področjem dela,
* sodelovanje v delovnih skupinah s področja dela v Sloveniji in na mednarodni ravni,
* razvoj metodoloških orodij in informacijskih sistemov povezanih s področjem dela,
* sodelovanje pri pripravi in predstavitvi ključnih dokumentov Urada za potrebe Urada in širše strokovne javnosti,
* poznavanje in spremljanje predpisov, razvojnih dokumentov in politik povezanih s področjem dela,
* samostojno oblikovanje ključnih sistemskih rešitev in drugih najzahtevnejših gradiv,
* sodelovanje pri drugih tekočih naloga Urada.

Želena znanja in sposobnosti za zasedbo delovnega mesta so:

* poznavanje metod raziskovalnega dela na področju ekonomije,
* poznavanje dela z zbirkami podatkov,
* višja raven znanja tujega jezika,
* znanje dela z računalnikom.

Prednost pri izbiri bodo imeli kandidati s poznavanjem ali izkušnjami z analizo makroekonomskih gibanj in izkušnjami z analizo ekonomskih politik.

Prijava mora biti **obvezno oddana na obrazcu "Vloga za zaposlitev"**, ki je sestavni del objave javnega natečaja in mora vsebovati:

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna raven, naziv in program izobrazbe ter leto in ustanova, pri kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, čas trajanja dela datumsko od do, opis dela ter raven zahtevane izobrazbe na delovnem mestu),
3. izjavo kandidata, da:

* je državljan Republike Slovenije,
* ima znanje uradnega jezika,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. izjavo kandidata, da za namen tega postopka dovoljuje Uradu RS za makroekonomske analize in razvoj pridobitev podatkov iz uradnih evidenc.

Izpolnjevanje zahtevanih pogojev kandidat dokazuje s predložitvijo pisne "Izjave o izpolnjevanju pogojev" (obrazec je sestavni del obrazca "Vloga za zaposlitev"). Če kandidat ne soglaša z vpogledom v uradne evidence (ne podpiše izjave), mora vlogi sam priložiti ustrezna dokazila. Obravnavane bodo samo pravočasne in popolne prijave.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti  in veščine, ki jih je pridobil.

Kandidati, ki ne bodo izpolnjevali natečajnih pogojev, se v skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) ne bodo uvrstili v izbirni postopek.

Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Z izbranim kandidatom bo sklenjeno delovno razmerje za nedoločen čas, s polnim delovnim časom in 6-mesečnim poskusnim delom. Izbrani kandidat bo delo opravljal v nazivu sekretar. Izbrani kandidat bo delo opravljal na sedežu Urada RS za makroekonomske analize in razvoj, Gregorčičeva 27, Ljubljana, z možnostjo občasnega opravljanja dela na domu.

Kandidati pošljejo prijavo v pisni obliki na priloženem obrazcu "[**Vloga za zaposlitev**](http://www.mju.gov.si/fileadmin/mju.gov.si/pageuploads/mju_dokumenti/DOK/65_-_JN_-svetovalec_-_obrazec_.doc)" v zaprti ovojnici z označbo: **"1101-3/2024/1 - za javni natečaj – sekretar - 416"**, na naslov: Urad RS za makroekonomske analize in razvoj, Gregorčičeva 27, 1000 Ljubljana, in sicer **do vključno 30. 11. 2024**.Če je prijava poslana po pošti, se šteje, da je pravočasna, če je oddana na pošto priporočeno najkasneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov: **gp.umar@gov.si**, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v roku 60 dni po zaključku javnega natečaja. Obvestilo o končanem postopku javnega natečaja bo objavljeno na osrednjem spletnem mestu državne uprave GOV.SI SI <https://www.gov.si> in spletni strani Urada RS za makroekonomske analize in razvoj <https://www.umar.gov.si/o-umar/javna-narocila-in-razpisi/>.

Informacije o javnem natečaju v zvezi z delovnim področjem daje Lejla Fajić, vodja Sektorja za makroekonomske politike, tel. 01 478 10 59, v zvezi z izvedbo postopka javnega natečaja pa mag. Sašo Stiković, tel. 01 478 10 09.

V besedilu javnega natečaja uporabljeni izrazi, zapisani v moški slovnični obliki, so uporabljeni kot nevtralni za moške in ženske.

Mag. Marijana Bednaš

v. d. direktorja